**ΑΝΑΚΟΙΝΩΣΗ**

Στη τοπική κοινότητα Δρυμού πραγματοποιήθηκαν εργασίες ανάπλασης και αναδόμησης της κεντρικής πλατείας του χωριού βελτιώνοντας έτσι την γενικότερη αισθητική εικόνα αυτού αλλά και την λειτουργικότητα της ίδιας της πλατείας. Συγκεκριμένα, πραγματοποιήθηκαν εργασίες επιχωμάτωσης των παρτεριών αλλά και αποκατάστασης του ήδη υπάρχοντος συστήματος ηλεκτροφωτισμού. Περαιτέρω, πραγματοποιήθηκαν εργασίες κατασκευής καναλιών αποχέτευσης ομβρίων περιμετρικά της πλατείας και τοποθετήθηκαν αγωγοί μέσω των οποίων τα νερά της βροχής θα καταλήγουν στην αποχέτευση της παρακείμενης δημοτικής οδού, προκειμένου να αποφευχθούν φαινόμενα στάσιμων νερών στην επιφάνεια της πλατείας κατά τους χειμερινούς μήνες.

Οι εργασίες ανάπλασης και βελτίωσης της κεντρικής πλατείας της κοινότητας του Δρυμού συνεχίζονται μέχρι και σήμερα ενώ είχαν ήδη ενταχθεί στο τεχνικό πρόγραμμα του τρέχοντος έτους και συγκεκριμένα στο έργο με τίτλο *«Ανάπλαση πλατείας Δρυμού»* , έργο το οποίο δημοπρατήθηκε στις 03-08-2020 και ανατέθηκε στην ανάδοχο εταιρεία ΜΠΙΤΧΑΒΑ ΚΥΡΙΑΚΗ ΚΡΙΒΑΣ ΓΕΩΡΓΙΟΣ ΟΕ. Ολοκληρώνεται λοιπόν το έργο αυτό 4 χρόνια μετά , έργο για το οποίο κατακρίθηκε αρκετές φορές η νέα δημοτική αρχή από φορείς της αντιπολίτευσης οι οποίοι σκοπίμως εθελοτυφλούσαν αναφορικά με τη στασιμότητα του έργου τέσσερα χρόνια τώρα.

Μάλιστα, οι εργασίες έγιναν με μηχανήματα του Δήμου χωρίς επιβάρυνση των δημοτών. Ολοκληρώνουμε έργα που ήταν σε αδράνεια χρόνια τώρα.

Εκ του Δήμου